Sanisah Huri

Sanisah Huri (lahir 7 Januari 1952) merupakan salah seorang penyanyi pujaan ramai era 60-an / 70-an yang sering mendendangkan lagu-lagu di radio di Singapura dan juga Malaysia.

Kerjaya
Beliau mula merakam suara melalui EMI untuk album runut bunyi bagi filem A-Go-Go '67 iaitu keluaran Shaw Brothers' Malay Film Production Limited bagi lagu-lagu seperti "Siapa Gerangan" dan "Alam Seni" (iringan The Terwellos).

Selepas itu, beliau merakam dengan The Hooks untuk lagu-lagu seperti Si Baju Hijau dan Cuti Sekolah. Beliau dan The Hooks juga pernah muncul dalam Mat Toyol arahan Mat Sentol keluaran Cathay Keris. 

Beliau sering membuat persembahan dengan diiringi oleh kumpulan The Terwellos dan The Hooks. Sanisah Huri juga pernah merakamkan lagu dengan Orkes Dendang Perindu pimpinan Kassim Masdor untuk lagu Selalu pada tahun 1969. 

Pada tahun 1970, beliau merakamkan lagu dengan sebuah kugiran Indonesia iaitu Clique Fantastique. Dua EP yang dirakamkan adalah Malam Minggu dan Mana Utama. Lagu "Sedih Sekelip Mata" merupakan hasil ciptaan bersama Kassim Masdor dan Yusnor Ef dan menjadi sebuah lagu hit ketika itu. 

Mulai tahun 1971, Sanisah Huri mula merakam lagu secara solo sehinggalah kontraknya dengan EMI tamat pada tahun 1974. Di antara lagu-lagu hit beliau ialah "Semenjak Berjauhan", "Permata Hatiku", "Sejak Ku Bertemu Padamu", "Kisah Tuah Dan Tijah", "Indah Di Sepanjang Perkenalan", "Tari Tualang Tiga", "Joget Menanti Jodoh", "Kau Penghiburku", "Jauh Berjalan, Luas Pandangan", "Kau Disayang", "Kuberikan Padanya" dan "Taj Mahal". 

Beliau kemudiannya berpindah ke Senada Records, milikan Kassim Masdor. Selain menyanyi secara solo (seperti lagu "Kisah Cinta"), beliau juga sesekali merakam lagu dengan A. Ramlie (untuk dua lagu dangdut, iaitu "Rambut" dan "Hello Hello Sayang") dan M. Ramlee (lagu "Wajah Cermin Hatimu"). Di samping itu, beliau juga pernah berpadu suara dengan kumpulan trio, Suara Perindu. 

Tidak lama selepas itu, beliau sesekali muncul dalam rancangan hiburan terbitan radio dan telvisyen di Singapura, khususnya pada hari raya. Kini, beliau tidak lagi aktif dalam bidang seni. Masanya banyak dhabiskan dengan mengajar anak-anak mengaji Al-Quran di rumahnya. Beliau juga mengambil keputusan untuk menetap di Singapura.

Diskografi

Album Runut Bunyi
 Daripada Filem A-Go-Go '67 (1967)
 Dendang Perantau (1979)

Album EP
 Sanisah Huri & The Terwellos (1967)
 Sanisah Huri Dan The Hooks (1968)
 Sanisah Huri (1968)
 Surat Kaseh (1969)
 Mana Utama (1970)
 Malam Minggu (1970)
 Seruan Hati (1971)
 Semenjak Berjauhan (1972)
 Kerana Kau (1972)
 Gadis Panca Delima (1973)
 Ku Berikan Pada Nya (1973)
 Sejak Ku Bertemu Padamu (1974)
 Sanisah Huri (1974)
 Seiring Jalan (1974)
 Buku Harianku (1975)
 Suara Perindu (1976)
 Kisah Cinta (1976)
 Dalam Angan Angan (1976)

Album Studio
 Taj Mahal (1972)
 Aku Bintang Mu (1973)
 Senada Hati (1974)
 Namamu (Nyanyian Hidupku) (1977)
 Lagu Buat Kekasih (1978)
 Dari Jiwa Yang Tenang (1979)

Album Lain
 Selamat Hari Raya Aidil Fitri (1973)
 Selamat Hari Raya (1975)
 Selamat Hari Raya / Senandong Hari Raya (1977)
 Hanya Bagimu (1978)
 Hello Hello Sayang (1978)

Lagu-lagu
 Pahlawanku (1976)
 Tari Tualang Tiga (1971)
 Bersabarlah Sayang (1972)
 Sejakku Bertemu Padamu (1974)
 Kisah Tuah Dan Tijah (1971)
 Menanti Jodoh (1976)
 Sampaikan Hati Ini Kepadanya (1978)
 Baju Hijau (1968)
 Aku Bintangmu (1973)
 Dendang Pulau Bangka (1972)
 Hanya Dikau (1974)

 Lagu-Lagu Raya 
 Aidilfitri
 Bersabarlah Sayang
 Joget Aidilfitri
 Dondang Sayang Raya - bersama Toh Puan Setia Datin Rafeah Buang dan A. Ramlie

Rujukan
 Senarai album Sanisah Huri

Pautan luar 
 Lirik lagu Sanisah Huri

 Sanisah Huri di 7digital

Kategori:Penyanyi wanita Singapura
Kategori:Orang hidup